Esiteks töötavad naised ja mehed eri sektorites ning sektorid, kus naised töötavad, on madalamalt tasustatud ja väärtustatud.  Teiseks on naistel raskem oma töökohal tippu jõuda. Mehi edutatakse kiiremini ning kõrgemale ja seetõttu neid ka tasustatakse paremini.  Kolmandaks põhjuseks on lihtsalt diskrimineerimine - naised saavad sageli madalamat palka ka siis, kui muud  näitajad (positsioon, haridus, kvalifikatsioon) on meeskolleegidega samaväärsed. Põhjendamata palgavahe suurusele aitavad Eestis muuhulgas kaasa nii individuaalsed palgaläbirääkimised kui palkade avalikustamise piirangud.